Председателят на парламента Михаил Миков и председателят на ПГ на Коалиция за България Атанас Мерджанов се срещнаха с представители на протестиращите собственици на фирми за изкупуване на метали
Председателят на Народното събрание Михаил Миков и председателят на парламентарната група на Коалиция за България Атанас Мерджанов се срещнаха на 15 юли 2014 г. с представители на протестиращите собственици на фирми за изкупуване на черни и цветни метали. На разговора в парламента присъстваха председателят на Асоциацията на рециклиращата индустрия Иво Георгиев, изпълнителният директор на Българската асоциация по рециклиране Владимир Димитров и заместник-министърът на околната среда и водите Чавдар Георгиев.
Михаил Миков и Атанас Мерджанов заявиха пред представителите на протестиращите, че категорично подкрепят приемането на Законопроекта за изменение и допълнение на Закона за управление на отпадъците. Промените се налагат, защото спирането на тази дейност застрашава осигуряването със суровини на българската металургична промишленост, както и поминъка на 6 000 българи, беше отбелязано по време на разговора.